उनले प्राप्त उपलव्धि संस्थागत गर्न गणतन्त्र पक्षधर कांग्रेसलाई स्थानीय तहको नेतृत्वमा पु¥याउन आग्रह गरे । पूर्वस्वास्थ्य मन्त्री रहेका चौधरीले बसन्तपुरमा रहेको बघौडा अस्पतालको स्तरोन्नती गर्न आवश्यक रहेको बताए । सहज रुपमा स्वास्थ्य सेवा पाउने वातावरण बनाउन अस्पतालको स्तरोन्नती सँगै प्रयाप्त जनशक्ति र प्रविधि भित्र्याउनुपर्नेमा जोड दिएका छन् । कांग्रेसका तर्फबाट माडी नगरपालिकाको मेयर पदमा उम्मेद्वारी दिएका खेमप्रसाद महतोले माडीमा आधुनिक प्रयोगशाला, ब्लड बैंक स्थापना गरिने बताएका छन् । उनले साविक गर्दी, अयोध्यपुरी, कल्याणपुरमा १५÷१५ शैयाको अस्पताल सञ्चालन गर्न पहल गर्ने प्रतिवद्धता जनाए । कांग्रेसका तर्फबाट उपमेयर पदमा उम्मेद्वारी दिएकी शिवमाया भट्टराईले माडीमा नर्सिङ, एचए, ल्याव टेक्निसियन जस्ता विषयमा पढाई हुने गरि पूर्वाधार विकास गरिने बताइन् ।
